stanford-oval/wikipedia huggingface dataset:
נערי העיתונים
המחזמר

בשנת 2012 עלתה על במת ברודוויי גרסת המחזמר של הסרט, כשאת העיבוד בגרסת התיאטרון למוזיקה ולמילים ביצעו גם הפעם אלן מנקן וג'ק פלדמן, עם לברית מאת הארווי פירסטיין. בניגוד לסרט, המחזמר קצר שבחים ואף זכה בשני פרסי טוני של שנת 2012, על הפסקול ועל הכוריאוגרפיה.
ג'אנגל קרוז

| --- | --- |

כרזת הסרט בעברית
 מבוסס על:  מתקן השעשועים "מסע בג'ונגל" של וולט דיסני
 בימוי:  ז'אומה קולייט-סרה
 הופק בידי:  דוויין ג'ונסון דני גרסיה היירם גרסיה פו פלין ג'ון דייוויס ג'ון פוקס
 תסריט:  מייקל גרין גלן פיקרה ג'ון רקה ג'יי. די. פיין פטריק מקאיי
 שחקנים ראשיים:  דוויין ג'ונסון אמילי בלאנט ג'ק וייטהול אדגר רמירז ג'סי פלמונס פול ג'יאמטי
 מוזיקה:  ג'יימס ניוטון הווארד 
 צילום:  פלאביו מרטינז לביאנו
 מדינה:  ארצות הברית ארצות הברית
 חברת הפקה:  חברת וולט דיסני Davis Entertainment Flynn Picture Company Seven Bucks Productions
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ישראל 29 ביולי 2021 ארצות הברית 30 ביולי 2021
 שפת הסרט:  אנגלית
 סוגה:  הרפתקאות דרמה פעולה סרט לכל המשפחה פנטזיה
 אתר רשמי
 דף הסרט ב־IMDb
 
ג'אנגל קרוז (באנגלית: Jungle Cruise; בעבר הופץ תחת השם קרוז בג'ונגל בעברית) הוא סרט הרפתקאות אמריקאי המבוסס על אטרקציה באותה השם המופיעה בפארקים שונים השייכים לחברת וולט דיסני. הסרט מבוים על ידי הבמאי ז'אומה קולייט-סרה ומככבים בו דוויין ג'ונסון, אמילי בלאנט וג'ק וייטהול בתפקידים הראשיים.
הסרט עלה לאקרנים ב-30 ביולי 2021. בישראל, הסרט עלה לאקרנים ב-29 ביולי 2021.
תקציר העלילה

במהלך מלחמת העולם הראשונה, קפטן של סירת נהר באמזונאס בשם פרנק משתכנע להשיט את המדענית הבריטית לילי ואת אחיה מקגרגור אל תוך מעבה הג'ונגל על מנת למצוא עץ עתיק, שעל פי האגדות והאמונות, נושא ביכולות ריפוי עוצמתיות. במהלך משימתם, השלישייה נאלצת להתמודד מול סכנות וכן מול משלחת גרמנית יריבה שנחושה להגיע לעץ העתיק לפניהם.
צוות השחקנים

דוויין ג'ונסון – פרנסיסקו לופז דה הרדיה/פרנק וולף, קפטן של ספינת נהר שמסכים להשיט את לילי ואחיה במסע אל עץ החיים הנמצא בג'ונגל. מתגלה כאל-מת של לוחם ספרדי.
אמילי בלאנט – לילי הוטון, מדענית שנחושה למצוא את העץ החיים, עליו מספרים שהוא נושא יכולות ריפוי.
ג'ק וייטהול – מקגרגור הוותון, אחיה הצעיר של לילי. הומוסקסואל.
אדגר רמירז – לופה דה אגירה, כובש ספרדי שיצא בעבר למסע אחר כוחו של עץ החיים, אך קולל בחיי נצח בעקבות רשעותו.
ג'סי פלמונס – הנסיך יואכים, אריסטוקרט גרמני מטורף ושאפתן, שמממן ומוביל משלחת חיפוש צבאית אחר כוחו של עץ החיים.
פול ג'יאמטי – נילו נמולטו, מאפיונר המנהל את הנמל בה ספינתו של פרנק עוגנת.
ורוניקה פלקון – טריידר סם, מנהיגת שבט הפוקה מיצ'ונה המגן על עץ החיים.
דני רובירה – סנצ'ו קאפור
קווים ג'וטיירז – מלצ'ור
סימון לוקהארט – אנה
אנדי ניימן – סר ג'יימס הובס-קאנינגהאם
הפקה > פיתוח

בספטמבר 2006, הוכרז שסרט שמבוסס באופן רופף על מתקן השעשועים "מסע בג'ונגל" יפותח עבור "Mandeville Films", עם תסריט מאת אלפרד גו ומיילס מילר. שום פרט לא היה ידוע על הפקת הסרט, למעט העובדה שעלילתו תתרחש בתקופת המאה ה-20.
בפברואר 2011, הוכרז שכוכבי זיכיון "צעצוע של סיפור" טום הנקס וטים אלן יככבו בסרט בעל אורך מלא שיבוסס על המתקן עם תסריט מאת רוג'ר ס. ה. שולמן.
ב-9 באוגוסט 2015, הוכרז שחברת וולט דיסני תעבד ותפיק מחדש עיבוד לסרט שלה שיתבסס על מתקן שעשועים שמופיע ברבים מהפארקים שלה, בכיכובו של דוויין ג'ונסון. התסריט נכתב על ידי ג'ון רקה וגלן פיקרה, והסרט מופק על ידי ג'ון דייוויס וג'ון פוקס. הסרט נועד לחזור לשורשי התקופה של האטרקציה. באפריל 2017, ג'ונסון הביע את התעניינותו בכך שפאטי ג'נקינס תוביל את הפרויקט. ביולי 2017, ז'אומה קולייט-סרה הוכרז כבמאי, שנשר מהפקת "יחידת המתאבדים 2" לשם השתתפות בהפקת הסרט. בינואר 2018, דווח שמייקל גרין שיכתב מחדש את התסריט, שנכתב בעבר על ידי פטריק מקאיי וג'יי. די. פיין.
בדצמבר 2018, אושר כי דמותו של השחקן ג'ק וייטהול תהיה הומוסקסואלית ושתתקיים במהלך הסרט סצנת יציאה מהארון בין דמותו לדמותו של דוויין ג'ונסון. עבור חברת וולט דיסני, מדובר בפעם השנייה שהיא מציגה דמות גאה בסרטיה, כשהראשונה הייתה דמותו של לה-פו בגילומו של ג'וש גד, בעיבוד הלייב אקשן של "היפה והחיה". התגובות לליהוקו של וייטהול לדמות גאה היו חריפות ומלוות בהלם מועט מכך ששחקן הטרוסקסואלי לוהק לדמותו של הומוסקסואל.
הפקה > ליהוק

בינואר 2018, אמילי בלאנט הצטרפה לצוות השחקנים הראשי לצידו של ג'ונסון. במרץ 2018, ג'ק וייטהול הצטרף לצוות השחקנים ולוהק לדמותו של אחיה של בלאנט, אף על שהתקבלו תגובות חריפות מהקהילה ההומוסקסואלית על כך ששחקן הטרוסקסואלי לוהק ל"דמות הומוסקסואלית וקאמפית". באפריל 2018, אדגר רמירז וג'סי פלמונס הצטרפו לצוות השחקנים בתפקיד הנבלים של הסרט, ותוארו כ"אנשים עם רקע של כיבושים". במאי 2018, פול ג'יאמטי הצטרף לצוות השחקנים ולוהק לדמותו של "קברניט קוצני". ביוני 2018, קווים גוטיירז הצטרף לצוות השחקנים כאחד הנבלים של הסרט.
הפקה > צילומים

תהליכי ההפקה הראשיים של הסרט החלו ב-14 במאי 2018 בהוואי, וג'ונסון ציין שהצילומים יתחילו שבוע לאחר מכן. צילומי הסרט תמו ב-14 בספטמבר 2018.
הפצה

הסרט יצא לאקרנים ב-30 ביולי 2020, תחת הפקתם והפצתם של חברת וולט דיסני. במקור, הסרט היה אמור לצאת לאקרנים ב-11 בספטמבר 2019, אך ב-19 באוקטובר 2018, ג'ונסון הודיע שיציאת הסרט תדחה לשנת 2020. ב-3 באפריל 2020 נחשף כי בעקבות מגפת הקורונה, עלייתו של הסרט לאקרנים נדחתה ל-30 ביולי 2021.
הערות שוליים

1 2  "Disney's 'Jungle Cruise' Has Coming Out Scene with Openly Gay Character". TMZ. Retrieved 2018-12-27.
↑  "Disney's Jungle Cruise Casts Edgar Ramírez As Its Villain". ScreenRant. 2018-04-18. Retrieved 2018-12-27.
↑  Stix (September 21, 2006). "Jungle Cruises to Big Screen". IGN. Retrieved March 22, 2007.
↑  Young, John (February 18, 2011). "Disney pairing Tom Hanks and Tim Allen for 'Jungle Cruise'". Entertainment Weekly. Retrieved May 20, 2015.
1 2  Kit, Borys (April 9, 2015). "Dwayne Johnson to Star in 'Jungle Cruise' Movie for Disney (Exclusive)". Deadline. Retrieved April 14, 2016.
↑  "Dwayne Johnson Wants Patty Jenkins to Direct 'Jungle Cruise'".
↑  Jr, Mike Fleming (31 July 2017). "Jaume Collet-Serra To Direct Dwayne Johnson In 'Jungle Cruise': No 'Suicide Squad 2'".
↑  Kroll, Justin (January 30, 2018). "Emily Blunt to Star With Dwayne Johnson in Disney's Jungle Cruise (EXCLUSIVE)". Variety. Retrieved August 6,2018.
↑  "Disney slammed after reportedly casting Jack Whitehall as gay character in "Jungle Cruise"". www.cbsnews.com. Retrieved 2018-12-27.
↑  "Dwayne 'The Rock' Johnson Kicks Off 'Hardcore' Eight-Month Workout Program". 11 May 2018.
↑  therock (May 15, 2018). "Lil' nervous signing the biggest contract of my career for JUNGLE CRUISE". Instagram. Retrieved May 16, 2018.
↑  ‘Jungle Cruise’ shooting finally wrapped up
↑  Welk, Brian (3 באפריל 2020). "'Black Widow' Moves to November as Other MCU Films Shift Back to 2021, 2022". The Wrap. נבדק ב-3 באפריל 2020. {{cite web}}:  (עזרה)
הסמליל הרשמי של הסרט.
Sledgehammer (שיר של פיטר גבריאל)

Sledgehammer (בתרגום חופשי לעברית: קורנס) הוא שיר של מוזיקאי הרוק האנגלי פיטר גבריאל. הוא יצא כסינגל מאלבום האולפן החמישי שלו, So, ב-21 באפריל 1986. הוא הופק על ידי גבריאל ודניאל לאנויס. הסינגל היה במקום הראשון בקנדה במשך ארבעה שבועות, מקום ראשון במצעד הבילבורד הוט 100 בארצות הברית ומקום רביעי במצעד הסינגלים הבריטי, בין היתר הודות לקליפ שלו. הסינגל היה הלהיט הגדול ביותר של פיטר גבריאל בצפון אמריקה.
הקליפ של השיר, שנוצר בין היתר באמצעות טכניקת סטופ מושן, זכה ב-9 פרסים בפרסי הווידאו קליפים של MTV ובקליפ הבריטי הטוב ביותר בטקס פרסי המוזיקה הבריטית ב-1987.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 305 |  |
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | - |  |
|  אוסטרליה | קנט מיוזיק רפורט | 3 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 1 |  |
|  גרמניה | GfK – טופ 100 | 7 |  |
|  הולנד | מצעד 40 הסינגלים ההולנדיים | 10 |  |
|  הולנד | מצעד 100 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 4 |  |
|  נורווגיה | VG-lista | 3 |  |
|  ניו זילנד | המצעד הניו זילנדי הרשמי | 3 |  |
|  קנדה | קנדה הוט 100 | - |  |
|  קנדה | RPM | 1 |  |
|  שוודיה | סוורייטופליסטן | 9 |  |
הערות שוליים

↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
| 0 | 1 | 2 |
| --- | --- | --- |
| הקודם: 1986: זי זי טופ – "Rough Boy" | פרס הווידאו קליפים של MTV לבימוי האמנותי הטוב ביותר   1987: פיטר גבריאל – "Sledgehammer"  | הבא: 1988: סקוויז – "Hourglass" |
| 0 | 1 | 2 |
| --- | --- | --- |
| הקודם: 1986: "The Sun Always Shines on T.V." – א-הא | פרס הווידאו קליפים של MTV לעריכה הטובה ביותר  1987: "Sledgehammer" – פיטר גבריאל | הבא: 1988: "Need You Tonight/Mediate" – ‏INXS |
| 0 | 1 | 2 |
| --- | --- | --- |
| הקודם: 1986: א-הא – "Take On Me" | פרס הווידאו קליפים של MTV לאפקטים הוויזואליים הטובים ביותר   1987: פיטר גבריאל – "Sledgehammer"  | הבא: 1988: סקוויז – "Hourglass" |
| --- | --- |
בקרת זהויות :  MusicBrainz work: cc10ba28-a1cb-399a-9557-36109460c135
מזמור חג המולד של החבובות

| --- | --- |

 מבוסס על:  מזמור חג המולד מאת צ'ארלס דיקנס
 בימוי:  בריאן הנסון 
 הופק בידי:  בריאן בנסון מרטין ג'י בייקר פרנק אוז דייוויד ברון
 תסריט:  ג'רי ג'ול 
 עריכה:  מיכאל יבלוו 
 שחקנים ראשיים:  מייקל קיין סטיבן מקינטוש פרנק אוז ג'רי נלסון דייוויד רודמן דייב גולז סטיב וייטמיר
 מוזיקה:  מיילס גודמן, פול ויליאמס 
 צילום:  ג'ון פרנר 
 מדינה:  ארצות הברית 
 חברת הפקה:  חברת ג'ים הנסון, סרטי וולט דיסני 
 חברה מפיצה:  חברת וולט דיסני חברת ג'ים הנסון
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 11 בדצמבר 1992
 משך הקרנה:  86 דקות
 שפת הסרט:  אנגלית 
 סוגה:  סרט מוזיקלי, סרט המבוסס על יצירה ספרותית, סרט דרמה, סרט חג המולד, סרט ילדים, סרט קומדיה, סרט פנטזיה 
 מקום התרחשות:  אנגליה 
 תקופת התרחשות:  תקופת חג המולד 
 תקציב:  $12,000,000
 הכנסות:  $27,281,507
 הכנסות באתר מוג'ו:   muppetchristmascarol
 סרט קודם:  החבובות כובשות את מנהטן
 סרט הבא:  החבובות באי המטמון
 אתר רשמי
 דף הסרט ב־IMDb
 
מזמור חג המולד של החבובות (באנגלית: The Muppet Christmas Carol) הוא סרט קולנוע קומי-מוזיקלי משנת 1992. זהו הסרט הרביעי של החבובות, והסרט הראשון שהופק לאחר מותו של ג'ים הנסון. הסרט בוים על ידי בריאן הנסון, והתבסס על הספר "מזמור חג המולד" של צ'ארלס דיקנס. הסרט הוקדש לזכרם של ג'ים הנסון וריצ'רד האנט שנפטרו לפני הפצת הסרט.
עלילת הסרט

בגרסה זו, את סיפור חג המולד מספר צ'ארלס דיקנס (גונזו הגדול) בעזרתו של ריזו העכברוש. זה היה חג המולד במאה ה-19 בלונדון. אבנעזר סקרוג' (מייקל קיין) הוא זקן ממורמר שעבודתו היא הלוואת כסף. הוא מתבונן בבוז על הדברים שמסמלים את חג המולד, ומסרב לבקר את משפחתו ואחיינו פרד (סטיבן מקינטוש) בארוחת החג, בנוסף הוא מסרב לתרום לשני האדונים (בנזן וביקר) כדי לתת ארוחות חג לעניים, סקרוג' אמר להם שאם העניים ימותו, הם יצמצמו את האוכלוסייה. בוב קרצ'יט (קרמיט הצפרדע), העובד של סקרוג', ניסה לשכנע את סקרוג' לתת לו יום חופש בשל חג המולד וחוסר לקוחות במשרד, סקרוג' הסכים וכאשר הוא עזב את המשרד בוב החליק בשלג ונהנה.
בערב כשחזר לביתו, סקרוג' מצא את עצמו פנים אל פנים עם הרוחות הרעות של חברי עסקיו, ג'ייקוב ורוברט מארלי (סטטלר ווולדורף) והם אמרו לו שעכשיו הוא מוכרח לבלות את שארית חייו בסחיבת שלשלאות כבדות, מפני שחי חיים חמדניים. הם הזהירו את סקרוג' שהוא יסבול תוצאות אפילו יותר גרועות אם לא ישנה את דרכיו, והם חזו שירדפו אותו שלוש רוחות שיעזרו וידריכו אותו.
הרוח הראשונה היא רוח חג המולד של העבר (בקולה של ג'סיקה פוקס), רוח דמוית ילדה שמראה לסקרוג' את עברו בסביבות זמן חג המולד. סקרוג' זכר את ימיו בבית הספר ואת חבריו לכיתה, כמו כן הוא נזכר בעבודה כאיש עסקים עם פוזיוויג (פוזי הדוב), בפגישה עם בל (מרדית' בראון) שהתאהבה בו, ובפרידה ממנה אשר בעקבות כך סקרוג' החל להיות אובססיבי בקשר להתעשרות שלו.
הרוח השנייה היא רוח חג המולד של ההווה, רוח דמוית איש שמן עם זקן שמראה לסקרוג' את האושר של האנשים שמסביבו בחג המולד. בין אנשים אלו מופיע אחיינו פרד, שצוחק על סקרוג' יחד עם משפחתו. בנוסף רואה סקרוג' את משפחתו של בוב קרצ'יט, אשתו אמילי (מיס פיגי) וילדיו בטינה ובלינדה החזירות ופיטר הצפרדע, אשר נהנים מארוחת החג אף על שבקושי מצליחה לשרוד עם השכר המועט שסקרוג' משלם לו. סקרוג' נרגש כאשר הוא רואה את בנו החולה של בוב, טים הקטן (רובין הצפרדע), שנהנה מחג המולד, ומבין שטים לא יחיה עוד זמן רב.
הרוח השלישית היא רוח חג המולד של העתיד, רוח שקטה דמוית מלאך המוות שמביא את סקרוג' למשפחתו של בוב וסקרוג' גילה שטים הקטן מת ומשפחתו נורא עצובה, כמו כן ראה סקרוג' שאנשי העסקים המקומיים באו ללוויה של מישהו רק בגלל האוכל, ואת עוזרי הבית שלו שגנבו את הבגדים שישן איתם. כאשר הוא הם הגיעו לבית הקברות, הראתה הרוח לסקרוג' את הקבר, סקרוג' הופתע לראות את שמו על הקבר וביקש בבכי מהרוח שתחזיר אותו.
בבוקר, סקרוג' התעורר פתאום ביום חג המולד וגילה שכל הרוחות שביקרו אותו היו חלק מחלום שחלם בלילה אחד. הוא לבש את בגדיו ותרם מלא כסף לאדונים ולנזקקים וגם בעזרתו של בין הארנב הוא קנה תרנגול הודו ענק למשפחתו של בוב. כשהגיע לביתו של בוב קרצ'יט הוא אמר לו שיעלה את משכורתו וישלם את המשכנתה על ביתו. הסרט מסתיים שסקרוג' אהב את חג המולד, ויחד עם טים הקטן וכל המשפחה ערכו ארוחה גדולה וחגגו ביחד עם כל אנשי העיר שבאו לביתו של בוב, וסקרוג' הפך להיות אב שני לטים הקטן החי שנהיה בריא ושלם.
נסיכת הקרח

| --- | --- |

 בימוי:  טים פייוול 
 הופק בידי:  ברידג'ט ג'ונסון 
 תסריט:  האדלי דיוויס 
 עריכה:  Janice Hampton 
 שחקנים ראשיים:  מישל טרכטנברג Trevor Blumas Kirsten Olson אריק קינג היידן פנטייר ג'ואן קיוזאק קים קטרל קוני ריי 
 מוזיקה:  כריסטוף בק 
 צילום:  דוד הניגס 
 מדינה:  ארצות הברית 
 חברת הפקה:  סרטי וולט דיסני 
 חברה מפיצה:  בואנה ויסטה
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  18 במרץ 2005 
 משך הקרנה:  94 דק' 
 שפת הסרט:  אנגלית 
 סוגה:  קומדיה רומנטית, סרט ספורט, סרט נעורים, דרמה קומית, סרט דרמה 
 הכנסות באתר מוג'ו:   iceprincess
 אתר רשמי
 דף הסרט ב־IMDb
 
נסיכת הקרח (אנגלית: Ice Princess) הוא סרט קולנוע אמריקאי, שיצא לאקרנים ב-2005. תסריט הסרט נכתב על ידי האדלי דייוויס על פי ספרה של מג קאבוט. טים פייוול ביים את הסרט, של אולפני דיסני. בסרט מופיעים ג'ואן קיוזאק, מישל טרכטנברג קים קטרל והיידן פנטייר. הסרט עוסק בקייסי, נערה עם עתיד אקדמי מבטיח, שהחליטה להפוך לספורטאית בתחום של החלקה אומנותית על הקרח.
עלילה

קייסי קרלייל (מישל טרכטנברג) מסיימת את כיתה י"א כאשר מתברר לה שהיא מועמדת לזכות במלגה יוקרתית לפיזיקה באוניברסיטת הרווארד. על מנת לזכות במלגה עליה לבצע פרויקט מחקר אישי בפיזיקה, במהלך הקיץ. קייסי בוחרת להתמקד בעולם ההחלקה האמנותית, שהיה תחביב ישן. היא ניגשת לזירת הקרח המנוהלת על ידי טינה הארווד (קים קטרל), מחליקה לשעבר. גם בתה של טינה, ג'ן (היידן פנטייר), שלומדת עם קייסי, היא מחליקה מקצועית. קייסי מתבוננת במחליקות המקצועיות, ורואה כיצד באמצעות נוסחאות פיזיקליות היא מצליחה לשפר את תרגילי ההחלקה. היא נרשמת לחוג החלקה על הקרח, ומגלה שיש לה כישרון בתחום.
בתום הקיץ, ולאחר שהפרויקט נגמר, קייסי מחליטה להמשיך להתאמן. היא מוכרת את הרעיונות שחשפה במחקר למחליקות עצמן, וכך מממנת את עצמה. בינתיים היא חוברת לג'ן, ולאחיה, טדי. טינה לא רוצה שקייסי תעקוף את ג'ן בתחרות, ולכן קונה לה מחליקיים חדשים, שבהמשך פוצעים אותה והיא נכשלת בתחרות. קייסי שבורת הלב מחליטה לעזוב את עולם ההחלקה. ג'ן מתעמתת עם אמה ופורשת, מה שמחזיר לקייסי את האפשרות להתחרות. אחרי לבטים ומריבות בינה לאמה ג'ואן (ג'ואן קיוזאק), מחליטה קייסי לדחות את ההצעה של המלגה, ולשוב להתחרות. היא מציעה לטינה להיות המאמנת שלה. קייסי רבה עם אמה לפני התחרות, ובעקבות זאת נופלת במהלך קפיצה. אך כאשר היא רואה את אמה בקהל מריעה לה, היא חוזרת לעצמה, ומוסיפה קפיצות, ואלמנטים הנחשבים קשים. היא זוכה לתשואות ולדירוג גבוה של השופטים. היא ואמה משלימות. היא וטדי מתנשקים. הסרט נגמר כאשר ג'ואן וטינה משוחחות על הדרך שבה קייסי צריכה להמשיך.
עלילה > נושאים מרכזיים בעלילת הסרט

הסרט מתמקד בקייסי, שסובלת מבעיות האופייניות לנערות בגילה. גם ג'ן סובלת מבעיות, למרות שהיא נחשבת לנערה פופולרית. הסרט מציג את הנערות זו מול זו, ובכך מדגים כי שאלות של הגדרה עצמית הן אופייניות למתבגרים רבים. הסרט גם מעלה דילמות סביב נשיות: ג'ואן חושבת שהחלקה אמנותית היא מבזה כיוון שהיא עוסקת באסתטיקה, בעוד שקייסי מרגישה יפה וחיננית על הקרח, ולא מבינה מדוע אמה מתנגדת.
הפקה

הסרט צולם בחודשים אפריל עד מאי 2004. חלק מהצילום לא יכל להיערך תוך הסתייעות בכפילים, ולכן השחקנים (ובעיקר מישל טרכטנברג) נאלצו ללמוד להחליק, ולבצע את ההחלקה בעצמם. טרכטנברג אף ספגה פציעה במהלך הצילומים.
הערות שוליים

↑  ריאיון עם מישל טרכטנברג
רוני קולמן

| --- | --- |

 לידה:  13 במאי 1964 (בן 60) מונרו, ארצות הברית 
 מידע כללי
 מדינה:  ארצות הברית 
 השכלה:  אוניברסיטת המדינה של גרמבלינג 
 משקל:  130 ק"ג 
 גובה:  1.89 מטרים
 ronniecoleman.net
 ספורט
 ענף ספורט:  פיתוח גוף 
 
רוני קולמן - 2009
רוני דין "ביג רון" קולמן (באנגלית: Ronnie Dean "Big Ron" Coleman; נולד ב-13 במאי 1964 מונרו, לואיזיאנה) הוא מפתח גוף אמריקאי. נכון ל-2007 מתגורר קולמן בארלינגטון שבטקסס. קולמן זכה 8 פעמים בתחרות מר אולימפיה ומחזיק בשיא של מספר הזכיות הרב ביותר במר אולימפיה יחד עם לי הייני שזכה מספר פעמים זהה.ידוע גם בכינויו המלך (The King).
בתחום פיתוח הגוף

משקלו בעת התחרות עומד על 150 ק"ג - המתחרה הכבד ביותר אי פעם. משקלו של קולמן ב"אוף סיזן" (התקופה שבמהלכה מפתחי הגוף מפתחים מסת שריר גבוהה ועולים במשקל) עומד על כ-169 ק"ג. ב-7 באפריל 1990 השתתף לראשונה בתחרות. הייתה זו תחרות "מר טקסס", ובה זכה בקטגוריית משקל כבד ואלוף האלופים הכללי, אז היה משקלו 214 פאונד (כ-97 ק"ג).
ב-1998 זכה קולמן לראשונה בתואר מר אולימפיה (התואר הנחשב ביותר למפתחי הגוף בעולם) כשגבר על פלקס ווילר וקווין לברוני, שהיו המועמדים העיקריים לזכייה. מאז זכה בתואר שמונה פעמים ברציפות, עד שהפסיד לג'יי קאטלר בשנת 2006. קולמן השתתף בפעם האחרונה במר אולימפיה בשנת 2007, בניסיון לזכות בתואר בפעם התשיעית ובכך לשבור את השיא של לי הייני, אך הפעם הגיע למקום הרביעי בלבד, בעוד שיריבו ג'יי קאטלר זכה בפעם השנייה ברציפות. לאחר התחרות, בנאום מרגש שנשא בפני העיתונות, הצהיר רוני קולמן כי הוא פורש מתחרויות.
ב -30 ביוני 2009 קולמן הצהיר ברדיו MuscleSport כי הוא יתחרה במר אולימפיה 2010. קולמן גם ציין כי הוא לא ישתתף בתחרות מר אולימפיה 2009 עקב מחסור בזמן לאימון. ב-2010 בסופו של דבר לא השתתף, ויריבו ג'יי קאטלר זכה שוב בתואר "מר אולימפיה". שיא משקל ההרמה של קולמן בתרגיל "סקוואט" כ- 380 קילוגרם.
גובהו של רוני קולמן הוא 1.80
חיים אישים

בנוסף לעיסוקו בפיתוח גוף, קולמן מקפיד לבקר בכנסייה בכל יום ראשון, ועובד במשרה חלקית כשוטר במחלקת משטרת התנועה. כמו כן, הוא חתום על חוזה פרסום גדול עם BSN, חברת תוספי תזונה.
קולמן נישא בפעם הראשונה בגיל 43 לרואידה בדצמבר 2007, ונולדו לו שתי בנות, ולנסיה ודניאל.
ראו גם

מר אולימפיה
פיתוח גוף
הוקוס פוקוס 2

| --- | --- |
כרזת הסרט
כרזת הסרט
 מבוסס על:  "הוקוס פוקוס" מאת מיק גאריס ודייוויד קירשנר
 בימוי:  אן פלטשר
 הופק בידי:  אדם שנקמן לין האריס דייוויד קירשנר סטיבן האפט
 תסריט:  ג'ן ד'אנג'לו
 עריכה:  ג'וליה וונג 
 שחקנים ראשיים:  בט מידלר שרה ג'סיקה פארקר קתי נג'ימי טיילור פייג' הנדרסון טוני הייל
 מוזיקה:  ג'ון דבנו
 צילום:  אליוט דייוויס
 מדינה:  ארצות הברית ארצות הברית
 חברת הפקה:  חברת וולט דיסני
 חברה מפיצה:  דיסני+
 שיטת הפצה:  וידאו על פי דרישה 
 הקרנת בכורה:  30 בספטמבר 2022
 משך הקרנה:  106 דק' 
 שפת הסרט:  אנגלית
 סוגה:  סרט קומדיה, סרט פנטזיה, סרט דרמה, סרט מוזיקלי, סרט לכל המשפחה 
 סרט קודם:  "הוקוס פוקוס" (1993)
 אתר רשמי
 דף הסרט ב־IMDb
 
הוקוס פוקוס 2 (באנגלית: Hocus Pocus 2) הוא סרט קומדיית אימה אמריקאית בבימויה של אן פלטשר, שנכתב על ידי ג'ן ד'אנג'לו והופק על ידי אולפני וולט דיסני. הסרט מהווה המשך לסרט "הוקוס פוקוס" משנת 1993, ומככבות בו בט מידלר, שרה ג'סיקה פארקר וקתי נג'ימי, ששבות לגלם את דמויותיהן של האחיות סנדרסון.
הסרט עלה לשירות הזרמת המדיה "דיסני+" ב-30 בספטמבר 2022.
תקציר העלילה

29 שנה לאחר אירועי הסרט הקודם, שלוש תלמידות תיכון נאלצות לשתף פעולה על מנת לעצור את האחיות סנדרסון, לאחר שהאחרונות קמו שוב לתחייה אל סיילם המודרנית.
צוות השחקנים

בט מידלר – ויניפרד "ויני" סנדרסון , האחות הבכורה מבין שלוש האחיות סנדרסון.
טיילור פייג' הנדרסון – ויניפרד "ויני" סנדרסון, בצעירותה.
שרה ג'סיקה פארקר – שרה סנדרסון , אחותן הצעירה של ויניפרד ומרי.
ג'וג'ו ברנר – שרה סנדרסון, בצעירותה.
קתי נג'ימי – מרי סנדרסון , אחותן האמצעית של ויניפרד ושרה.
נינה קיטשן – מרי סנדרסון, בצעירותה
דאג ג'ונס – ויליאם "בילי הקצב" בוצ'רסון, בן זוגה לשעבר של ויניפרד, שהורעל על ידה בשנת 1693 והוקם לתחייה כזומבי בשנת 1993.
ויטני פיק – בקה, תלמידת תיכון שמנסה לעצור את האחיות סנדרסון.
ליליה בקינגהאם – קייסי, תלמידת תיכון שמנסה לעצור את האחיות סנדרסון.
בליסה אסקובדו – איזי, תלמידת תיכון שמנסה לעצור את האחיות סנדרסון.
פרוי גוטיירז – מייק, בן זוגה של קאסי.
טוני הייל – ג'פרי טראסקה, ראש עיירת סיילם.
בנוסף, נמסר כי סם ריצ'רדסון והאנה ואדינגהאם לוהקו לתפקידים שטרם פורסמו.
הפקה > פיתוח

ביולי 2014, נמסר שחברת וולט דיסני שוקדת על פיתוח סרט על-טבעי שיעסוק במכשפות, וכי טינה פיי חתומה כמפיקה וככוכבת. עם זאת, "דדליין הוליווד" הפריכה את השמועות לפיהן מדובר בסרט המשך ל"הוקוס פוקוס. בנובמבר 2014, בט מידלר הצהירה במהלך ריאיון עם "Screen Rant" כי היא מוכנה לשוב לגלם את דמותה של ויניפרד סנדרסון בסרט המשך. מידלר אף הצהירה ששותפותיה לעבודה על הסרט, שרה ג'סיקה פארקר וקתי נג'ימי היו מעוניינות לשוב לגלם את דמויותיהן של שרה ומרי סנדרסון גם כן, אך הדגישה שאולפני דיסני עדיין לא העניקו אור ירוק להפקת סרט המשך כלשהו, מה שעודד את מעריצי הסרט המקורי לפתוח במסע לשכנע את אולפני דיסני לאשר הפקת סרט המשך. בנובמבר 2015, הצהירה מידלר במהלך סשן שאלות ותשובות בפייסבוק כי "אחרי כל השנים הללו וכל דרישות המעריצים, אני כן מאמינה שאני יכולה לעמוד ולומר בתקיפות 'לא' בצורה חד משמעית" בתגובה לשאלה על סרט המשך.
ביוני 2016, השחקן דאג ג'ונס ציין שאולפני דיסני כן שקלו להפיק סרט המשך, ושמאחורי הקלעים התקיימו דיונים ליצירת סדרת סרטים.} באוקטובר 2016, תוך כדי קידום התוכנית שלה ברשת "HBO", "גירושים", ג'סיקה פארקר נשאלה על ידי אנדי כהן לגבי הפקת סרט המשך. תגובתה הייתה "אני אשמח לזה. אני חושבת שהיינו מאוד קולניים לגבי רצוננו לעשות זאת", ובכל זאת היא התעקשה שהמעריצים צריכים לעודד את אולפני דיסני לשקול את פיתוחו של סרט המשך. בספרו "Hocus Pocus in Focus: The Thinking Fan's Guide to Disney's Halloween Classic ", הסופר ארון ואלאס ציין מספר גישות פוטנציאליות לעלילת סרט המשך, אך ציין מנגד שהאתגר הגדול ביותר של הפרויקט הוא ההתעניינות של אולפני וולט דיסני בפרויקטים המבטיחים תשואות קופות גבוהות מאוד.
בספטמבר 2017, תסריטאי "הוקוס פוקוס", מיק גאריס, הודה שהוא עובד על תסריט לסרט המשך, לאחר שנים של שמועות וספקולציות ושייתכן כי הסרט יופק לטלוויזיה עבור ערוץ דיסני, רשת Freeform או רשת ABC. מאוחר יותר אושר כי הסרט יהיה עיבוד מחודש שישודר ברשת "Freeform", כשבמקביל נמסר כי למלאכת הכתיבה נשכרה התסריטאית סקרלט לייסי ושאת הסרט יפיק מפיק הסרט המקורי, דייוויד קירשנר, כשמנגד, הבמאי הסרט המקורי, קני אורטגה, לא יהיה מעורב. חודש שלאחר מכן, הצהירה מידלר כי הרעיון להפיק עיבוד מחודש לסרט המקורי אינו מוצא חן בעיניה, והביעה את ספקותיה להצלחתו של ליהוק מחודש לדמותה של ויניפרד סנדרסון.
בפברואר 2018, ג'ונס גילה לאתר "Digital Spy" כי התנהלו דיונים להפקת סרט המשך שעלילתו תתרחש 20 שנה לאחר אירועי הסרט המקורי. ביולי 2018 יצא לאור הרומן "Hocus Pocus and the All-New Sequel", המכיל נובליזציה של הסרט ואת המשכו, המתרחש 25 שנה לאחר אירועי הסרט ומתמקד בבתם של מקס ואליסון, פופי, שגדלה בצל הסיפור המשפחתי של הוריה (כמתואר בעלילת הסרט המקורי). מתוך ספקותיה לגבי אמינות סיפורם של הוריה, פופי מגיעה לבית סנדרסון בליל כל הקדושים בניסיון להוכיח שאין בסיפור כלום, אך מעירה בטעות את האחיות סנדרסון.
באוקטובר 2019, הוכרז על פיתוחו של סרט המשך כסרט בלעדי של "דיסני+", עם תסריט מאת ג'ן ד'אנג'לו. במרץ 2020, נמסר כי הבמאי אדם שנקמן נשכר למלאכת בימוי הסרט, במקביל לעבודתו על הסרט "מכושפת 2".
הפקה > ליהוק

ב-1 בנובמבר 2019, בט מידלר, שרה ג'סיקה פארקר וקתי נג'ימי הביעו עניין לשוב לגלם את דמויותיהן של האחיות סנדרסון בסרט ההמשך הפוטנציאלי. בספטמבר 2020, מידלר חשפה שהיא נכנסה למשא ומתן על גילום דמותה של ויניפרד בשנית, ובאוקטובר 2020, היא אישרה שהיא תשוב להפקת סרט ההמשך, לצדן של ג'סיקה פארקר ונג'ימי. במאי 2021, אושר רשמית כי מידלר, ג'סיקה פארקר ונג'ימי ישובו לגלם את דמויותיהן של האחיות סנדרסון. באוקטובר 2021, הוכרז שטיילור הנדרסון לוהקה לתפקיד ראשי. זמן קצר לאחר מכן, נמסר כי סם ריצ'רדסון נמצא במשא ומתן על הצטרפות לצוות השחקנים בתפקיד שטרם פורסם. באותו חודש, טוני הייל הצטרף לצוות השחקנים כראש עיריית סיילם, ג'פרי טראסקה. צוות השחקנים המשני המלא אושר ב-31 באוקטובר 2021, וכלל בתוכו את האנה ואדינגהאם ואת דאג ג'ונס, ששב לגלם את דמותו של ויליאם "בילי הקצב" בוצ'רסון מהסרט המקורי.
הפקה > קדם הפקה

ב-29 באוקטובר 2020, מידלר הצהירה כי הושלם מתווה עלילתי עבור סרט ההמשך, אותו היא שיבחה. ב-3 בנובמבר, מידלר חשפה כי המפיקים מנסים להעסיק מחדש כמה מחברי צוות ההפקה של הסרט הראשון שעודנם בחיים ולא פרשו מהמקצוע, מתוך תחושה כי חלק גדול מהצלחת הסרט הראשון הגיע מעבודתם מאחורי הקלעים. באפריל 2021, נמסר כי אן פלטשר החליפה את שנקמן כבמאי בשל מחויבותו לסרט "מכושפת 2", אם כי הוא יישאר כמפיק בפועל. באוקטובר 2021, נמסר שג'ון דבני, מלחין הסרט המקורי, עתיד לשוב ולהלחין את סרט ההמשך.
הפקה > צילומים

צילומי הסרט התעתדו להתחיל בקיץ 2021, בסיילם, מסצ'וסטס. בספטמבר 2021, נחשפו מספר סטים עבור הסרט, שנבנו בלינקולן, רוד איילנד. הצילומים החלו ב-18 באוקטובר 2021 בפרובידנס, רוד איילנד.
שיווק

ב-26 ביוני 2020, הופץ הקדימון הראשון עבור הסרט.
הפצה

הסרט עלה לשירות הזרמת המדיה "דיסני+" ב-30 בספטמבר 2022.